《过毛达可友给事览壁间旧诗次韵二首 其二》
宋代·程俱

黄华非不佳，寒澹每见少。萧萧亦无言，怀抱不自晓。

深嫌小桃夭，欲伴霜松矫。窥丛慰寂寞，时有南飞鸟。

主人真赏奇，灌植勤便了。徘徊傍东篱，高兴在尘表。

坐有白头生，临风百忧绕。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。